“አንደኛው ወጣቱን ትውልድ ወይም ደግሞ አዲስ የሚመጣውን ትውልድ፣ ህጻናትን ወደ ሳይንሱ እንዲመጡ ፍላጎታቸው እንዲነሳሳ ለማድረግ ነው፡፡ ሁለተኛው ዓላማው ደግሞ የተለያዩ የሙያ መስኮች በአንድነት በማድረግ ኪነጥበብን፣ ቴክኖሎጂን ወይም ምህንድስናን እና ፈጠራ የምንለውን (innovation) እነዚህ ሶስቱንም የጥናት መስኮች በአንድ ላይ አድርጎ ለተሻለ ነገር መዋል እንደሚቻል ለማሳየት አስበን ነው፡፡ ለምሳሌ በእኛ በአስትሮባስ ፕሮጀክታችን ውስጥ የጨመርናቸው የስነጥበብ ባለሙያዎች አሉ፡፡ ምንድነው የምናደርገው ሸራ እንወጥርና ህጻናት ወይም ደግሞ ዝግጅቱን የሚከታተል ማንኛውም ሰው በጭንቅላታቸው ውስጥ ህዋን እንዴት እንደሚስሉት በስዕል እንዲገልጹት እናደርጋለን፡፡ በትንሹ እንዲማሩበት ለማድረግ ማለት ነው፡፡ የልብስ ዲዛየነሮችም አሉ፡፡ እነርሱም ፕሮጀክታችን ውስጥ ገብተዋል፡፡ ምክንያቱም ህጻናትን ለምሳሌ ወደ ጠፈር በሚኬሄድበት ጊዜ የሚለበሰውን ልብስ ሰፔስ ሱት የምንለው በዋናው አይነት ቁስ ባይሆንም እኛ በምናገኘው ቁስ ዲዛይን ተደርጎ እንዲሰራ እና እንዲያዩት ለማድረግ ታስቦ የተደረገ ነው፡፡
